
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 469 

21 Ιουνίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΜΑΚΕΔΟΝΙΚΟ ΜΟΥΣΕΙΟ ΣΥΓΧΡΟΝΗΣ 
ΤΕΧΝΗΣ» και κύρωση του οργανισμού αυτού — 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενών αλλοδαπών . 2 

Ανάθεση έργου με μίσθωση σε ειδικό συνεργάτη στο 

ΙΚΑ . 3 

Αναπροσαρμογή παραβόλου για αναγνώριση τίτλων 

σπουδών της αλλοδαπής . 4 

Έγκριση ιδρύσεως τμημάτων μητρικής γλώσσας στην 

Τεργέστη της Ιταλίας. 5 

Ορισμός μελών του Δ.Σ. του ΕΚΚ . 6 

Εξαίρεση έκτασης από τη θεσμοθετημένη (ΦΕΚ 259/ 

91 /τ.Δ') Ζώνη Α' Προστασίας του αρχαιολογικού χώ¬ 
ρου Δελφών για την ανέγερση υπαίθριου θεάτρου 
του Ευρωπαϊκού Πολιτιστικού Κέντρου Δελφών .. 7 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΜΑΚΕΔΟΝΙΚΟ ΜΟΥΣΕΙΟ ΣΥΓΧΡΟΝΗΣ 
ΤΕΧΝΗΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 12034/1.6.1993 πράξη της συμβολαιογρά¬ 
φου Θεσσαλονίκης Φωτεινής συζ. Παναγ. Κόκκα με την 
οποία το Εκπολιτιστικό Σωματείο «ΜΑΚΕΔΟΝΙΚΟ ΚΕ¬ 
ΝΤΡΟ ΣΥΓΧΡΟΝΗΣ ΤΕΧΝΗΣ» σύστησε κοινωφελές 
ίδρυμα με την επωνυμία «ΜΑΚΕΔΟΝΙΚΟ ΜΟΥΣΕΙΟ ΣΥΓ- 
ΧΡΟΝΗΣ ΤΕΧΝΗΣ» και με έδρα τη Θεσσαλονίκη. 

2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 29.3.1994 γνωμοδότηση του Συμβουλίου 
Εθνικών Κληρ/των. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 


μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών, (ΦΕΚ 154/Β/7.3.1994). 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΜΑΚΕΔΟΝΙΚΟ ΜΟΥΣΕΙΟ ΣΥΓΧΡΟΝΗΣ 
ΤΕΧΝΗΣ», η οποία έγινε από το Εκπολιτιστικό Σωματείο 
Μακεδονικό Κέντρο Σύγχρονης Τέχνης με την αριθ. 
12034/1.6.1993 πράξη της συμβολαιογράφου θεσ/κης 
Φωτεινής συζ. Παναγ. Κόκκα. Το ίδρυμα τούτο αποτελεί 
νομικό πρόσωπο ιδιωτικού δικαίου, υπάγεται στην επο- 
πτεία και τον έλεγτχό των Υτίόυργών Οικονομικών και Πο¬ 
λιτισμού και διέπεται από τις διατάξεις της παραπάνω συ¬ 
στατικής πράξης, του παρακάτω οργανισμού, του Α.Ν. 
2039/39 και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΜΑΚΕΔΟΝΙΚΟ ΜΟΥΣΕΙΟ ΣΥΓΧΡΟ¬ 
ΝΗΣ ΤΕΧΝΗΣ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΜΑΚΕΔΟ¬ 
ΝΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ», που συστήθηκε 
από το Εκπολιτιστικό Σωματείο «ΜΑΚΕΔΟΝΙΚΟ ΚΕΝΤΡΟ 
ΣΥΓΧΡΟΝΗΣ ΤΕΧΝΗΣ», με την αριθ. 12034/1.6.1993 
πράξη της συμβολαιογράφου θεσ/νίκης Φωτεινής συζ. 
Παν. Κόκκα αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής 
πράξης, του παρόντος οργανισμού, του Α.Ν. 2039/39, 
όπως κάθε φορά ισχύει ο νόμος αυτός και των διάταγμά 
των που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η Θεσσαλονίκη. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 

ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 
Σκοπός 

Σκοπός του ιδρύματος είναι: 

Η ίδρυση και λειτουργία στη Θεσσαλονίκη Μουσείου 
Σύχρονης Τέχνης, το οποίο με κάθε πρόσφορη δραστη¬ 
ριότητα θα συμβάλλει στην καλλιέργεια, ανάπτυξη και 
προβολή της Ελληνικής και διεθνούς τέχνης στην Ελλάδα 
και στο Εξωτερικό, συντελώντας παράλληλα στην ενημέ¬ 
ρωση, ευαισθητοποίηση και εκπαίδευση του κοινού σχετι¬ 
κού με τη δημιουργία στους τομείς των τεχνών. 

Μέσα προς επίτευξη του σκοπού. 

1. Η δημιουργία και ο διαρκής εμπλουτισμός ιδιόκτητης 
συλλογής με έργα εικαστικών τεχνών και η οργάνωση και 
λειτουργία στη Θεσσαλονίκη μονίμου εκθεσιακού χώρου 
(μουσείου) σε ακίνητο που είτε θα αποκτηθεί από το 
Ίδρυμα κατά κυριότητα είτε θα του παραχωρηθεί για το 
συγκεκριμένο σκοπό. 

2. Η οργάνωση στο Μουσείο εκθέσεων με έργα Ελλή¬ 
νων και Ξένων καλλιτεχνών, που δεν περιλαμβάνονται στη 
συλλογή του Μουσείου αλλά διατίθενται γι’ αυτόν τον 
σκοπό. 

3. Η οργάνωση σε άλλες πόλεις, ιδιαίτερα της Μακεδο¬ 
νίας, πρόσκαιρων ή διαρκών εκθέσεων με έργα από τη 
συλλογή του Μουσείου ή άλλα έργα προκειμένου να λει¬ 
τουργούν ως τοπικά παραρτήματα του Μουσείου. 

4. Η έκδοση και διάδοση βιβλίων και ενημερωτικών καλ¬ 
λιτεχνικών εντύπων. 

5. Η χορήγηση υποτροφιών σε νέους καλλιτέχνες, ιδίως 
Μακεδόνες. 

6. Η διεξαγωγή σεμιναρίων, διαλέξεων και κάθε λογής 
μορφής εκδηλώσεων με μορφωτικά, εκπαιδευτικά, πολιτι¬ 
στικά και καλλιτεχνικά προγράμματα που αποβλέπουν 
στην καλλιέργεια των αισθητικών ενδιαφερόντων των πο¬ 
λιτών στη Μακεδονία αλλά και σε ολόκληρη την Ελληνική 
Επικράτεια. 

7. Η οργάνωση εκπαιδευτικών προγραμμάτων προς 
υποστήριξη των εκθεσιακών δραστηριοτήτων του Ιδρύμα¬ 
τος (περιοδικών και μόνιμης συλλογής) αλλά και για την 
ευρύτερη ευαισθητοποίηση των νέων γύρω από ζητήματα 
τέχνης. 

8. Η διακίνηση και διάθεση έργων τέχνης και αντιγρά¬ 
φων (πολλαπλών, ήτοι λιθογραφικών, μεταξοτυπιών, χα¬ 
ρακτικών, αφισών, καρτών, ημερολογίων, μικρών διακο- 
σμητικών αντικειμένων τέχνης, αντικειμένων καλλιτεχνι¬ 
κού σχεδιασμού κ.α.) για κοινωφελείς σκοπούς και προς 
ενίσχυση των σκοπών του Ιδρύματος. 

9. Η συγκρότηση βιβλιοθήκης με βιβλία τέχνης και μου- 
σειολογίας. 

10. Η οργάνωση εκπαιδευτικών εργαστηρίων σχετικά 
με τις μεθόδους δημιουργίας και συντήρησης έργων τέ¬ 
χνης, αλλά και ενημέρωσης γύρω από τις δραστηριότητες 
και υπηρεσίες των μουσείων. 

11. Η παροχή εξυπηρετήσεων και χώρου εργασίας σε 
καλλιτέχνες για την επί τόπου δημιουργία των έργων τους 
(με αντάλλαγμα την παραχώρηση ορισμένων από αυτά στο 
μουσείο). 

12. Η προβολή στον τύπο δραστηριοτήτων του μου¬ 
σείου και των εν γένει υπηρεσιών του, καθώς και των χο¬ 
ρηγών του (φυσικών ή νομικών προσώπων). 

13. Η παροχή συμβουλών για θέματα τέχνης και μου¬ 
σειακών δραστηριοτήτων. 

14. Η οργάνωση εκδηλώσεων με αντικείμενο τον κινη¬ 
ματογράφο, το θέατρο, τη μουσική, το χορό και κάθε άλλη 


μορφή τέχνης. 

15. Η συνεργασία με άλλους φορείς πολιτιστκούς ή μη, 
καθώς και με αίθουσες τέχνης στην Ελλάδα και το εξωτε¬ 
ρικό για την επίτευξη όλων των παραπάνω δραστηριοτή¬ 
των. Για τη διοργάνωση των εν λόγω εκδηλώσεων και ιδίως 
για την εξασφάλιση των απαιτούμενων οικονομικών πόρων 
θα αξιοποιείται ο θεσμός της χορηγίας. 

16. Κάθε άλλη δραστηριότητα που προωθεί και προβάλ¬ 
λει το Ίδρυμα και τους σκοπούς του. 

Αρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το ποσόν των δέκα εκατομμυρίων (10.000.000) 
δραχμών. 

β) Συλλογή 400 έργων τέχνης που περιγράφονται ανα¬ 
λυτικά σε συνημμένη στη συστατική πράξη κατάσταση, 
την οποία θα μεταβιβάσει το ιδρυτικό Σωματείο στο 
ίδρυμα ευθύς ως εγκριθεί η σύστασή του. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές η επιχορηγήσεις, καθώς και οι 
κληρονομιές, κληροδοσίες, δωρεές, χορηγίες και συν¬ 
δρομές, οποιουδήποτε φυσικού ή νομικού προσώπου, 
προς αυτό. 

δ) Εισπράξεις από τη λειτουργία του Μουσείου και την 
πώληση των εκδόσεών του, σε τιμή που να μην αναιρείται 
ο κοινωφελής χαρακτήρας του. 

Αρθρο 4 

Διοίκηση 

1. Το ίδρυμα διοικείται από δεκατριμελές Διοικητικό 
Συμβούλιο που αποτελείται από τους: 

Α. α) Εκάστοτε Αντιδήμαρχο Πολιτισμού του Δήμου 
Θεσσαλονίκης. 

β) Εκάστοτε Πρόεδρο της Διεθνούς Εκθέσεως Θεσσα¬ 
λονίκης. 

γ) Εκάστοτε Πρόεδρο του Εμπορικού και Βιομηχανικού 
Επιμελητηρίου Θεσσαλονίκης. 

Β. Δύο μέλη του θητεύοντος Διοικητικού Συμβουλίου 
του ιδρυτού Σωματείου που υποδεικνύονται από το ίδιο το 
Διοικητικό Συμβούλιο του Σωματείου. 

Γ. Οκτώ μέλη τα οποία ορίζονται από το απερχόμενο 
κάθε φορά Διοικητικό Συμβούλιο του ιδρύματος. 

2. Μέλη τοϋ πρώτου Διοικητικού Συμβουλίου του ιδρύ¬ 
ματος ορίζονται οι εξής: 

α) Ο Αντιδήμαρχος Πολιτισμού του Δήμου Θεσσαλονί¬ 
κης. 

β) Ο Πρόεδρος του Εμπορικού και Βιομηχανικού Επιμε¬ 
λητηρίου Θεσσαλονίκης. 

γ) Ο Πρόεδρος του Διοικητικού Συμβουλίου της Διε¬ 
θνούς Εκθέσεως Θεσσαλονίκης, 
δ) Αργύρης Μαλτσίδης του Ιωάννη 
ε) Παναγιώτης Κόκκας του Γεωργίου 
στ) Ξανθή Χόϊπελ του Δημητρίου 
ζ) Ιωάννης Μπουτάρης του Στυλιανού 
η) Μαρία Λάγια του Δημητρίου 
θ) Αταλάντη Σιάγα του Σωτηρίου 
ι) Ματούλα Σκαλτσά του Χαραλάμπους 
ια) Αικατερίνη Μιχαηλίδου του Ιωάννου 
ιβ) Κατερίνα Καμάρα του Δημητρίου 
ιγ) Αλεξάνδρα Μπουτάρη του Αθανασίου 

3. Το πρώτο Διοικητικό Συμβούλιο του Ιδρύματος θα κα¬ 
θορίσει ποια από τα δύο μέλη του (εκ των 10 οριζομένων) 
θα αντικατασταθούν από ισάριθμα μέλη του Διοικητικού 
Συμβουλίου του ιδρυτού Σωματείου κατά την παρ. 1Β του 
ίδιου άρθρου. 

4. Η θητεία των μελών του Διοικητικού Συμβουλίου είναι 
τριετής. 

5. Πριν από τηλήξη της θητείας τους, τα απερχόμενα 
κάθε φορά μέλη του Διοικητικού Συμβουλίου ορίζουν με 
απόλυτη πλειοψηφία τα οκτώ (8) νέα μέλη κατά την παρ. 
1Γ του ίδιου άρθρου. 

6. Η αντικατάσταση των δύο μελών του Διοικητικού Συμ¬ 
βουλίου του ιδρύματος από τα νέα μέλη που θα προέρχο¬ 
νται από το Διοικητικό Συμβούλιο του ιδρυτού Σωματείου, 
θα πραγματοποιείται ένα μήνα μετά τη συγκρότηση σε 
Σώμα του νεοεκλεγόμενου εκάστοτε Διοικητικού Συμβου¬ 
λίου του Σωματείου. 

7. Οι σύμβουλοι του ιδρύματος είναι πάντοτε επανεκλέ- 
ξιμοι. 

8. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε νόμιμο λόγο, κάποιου από τα δέκα μέλη του Διοικητι¬ 
κού Συμβουλίου, η κενή θέση συμπληρώνεται με από¬ 
φαση των υπολοίπων μελών, για τη λήψη της οποίας απαι¬ 
τείται απόλυτη πλειοψηφία, σύμφωνα με τις διατάξεις της 
συστατικής πράξης και του άρθρου 99 του Α.Ν. 2039/39. 
Σε περίπτωση που το μέλος το οποίο εξέλιπε, παραιτή¬ 
θηκε ή εξέπεσε είχε ορισθεί με την ιδιότητά του ως μέλος 
του Διοικητικού Συμβουλίου του ιδρυτού Σωματείου, ο 
αντικαταστάτης του θα ορίζεται από αυτό και θα πρέπει να 
έχει την ίδια ιδιότητα. 

9. Αν για οποιοδήποτε λόγο παύσει να υπάρχει το ιδρυ¬ 
τικό Σωματείο ή δεν υπάρχει μέλος του Διοικητικού του 
Συμβουλίου που να αποδέχεται το διορισμό του ως μέλους 
του Διοικητικού Συμβουλίου του ιδρύματος, οι διατάξεις 
του παρόντος άρθρου, που αφορούν τη συμμετοχή μέ¬ 
λους του Διοικητικού Συμβουλίου του Σωματείου στη Διοί¬ 
κηση του ιδρύματος, καταργούνται και οι αντίστοιχες θέ¬ 
σεις θα πληρούνται σύμφωνα με όσα ισχύουν για τα οκτώ 
μέλη του Διοικητικού Συμβουλίου κατά την παραγρ. 5 του 
παρόντος. 

10. Τα μέλη του Διοικητικού Συμβουλίου ορίζουν με 
πράξη τους, έπειτα από μυστική ψηφοφορία και μέ από¬ 
λυτη πλειοψηφία, τον Πρόεδρο, τον πρώτο και δεύτερο 
Αντιπρόεδρο, το Γενικό Γραμματέα, τον Ταμία και τους 
Εφόρους των Τμημάτων του ιδρύματος κατά τον σχετικό 
εσωτερικό κανονισμό. 

Η θητεία των ανωτέρω είναι τριετής. 

11. Το Διοικητικό Συμβούλιο συνεδριάζει τακτικά κάθε 
εξάμηνο και έκτακτα όποτε το ζητήσει ο Πρόεδρος ή τρία 
τουλάχιστον από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου, που κοινοποιείται στα μέλη πέντε τουλάχιστον 
ημέρες νωρίτερα. Η πρόσκληση και η αίτηση αναφέρουν 
το χρόνο της συνεδρίασης και τα θέματα της ημερήσιας 
διάταξης. 

12. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα άπαντα, με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή οι νόμιμοι αναπληρωτές του. 

13. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

14. Σε περίπτωση που κάποιο μέλος του Διοικητικού 
Συμβουλίου ή της Εκτελεστικής και της Καλλιτεχνικής 
Επιτροπής απουσιάζει αδικαιολόγητα από πέντε (5) συνε¬ 


χεία συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 8 του παρόντος άρθρου. 

15. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

16. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπό του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού του Α.Ν. 2039/39 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Θεσσαλονίκης) τον προϋπολογισμό 
και απολογισμό του ιδρύματος, σύμφωνα με τις διατάξεις 
των άρθρων 101 και 102 του Α.Ν .2039/39 και του από 
20.12.1939 Β.Δ/τος. (ΦξΚ,£52/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Καταρτίζει και τροποποιεί τον κανονισμό λειτουργίας 
των εσωτερικών υπηρεσιών και τμημάτων του Ιδρύματος, 
ανάλογα με τις ανάγκες του. Ο εσωτερικός κανονισμός 
λειτουργίας καταρτίζεται με βάση τις γενικές αρχές λει¬ 
τουργίας του ιδρύματος και περιλαμβάνει τόσο διατάξεις 
για το γενικό οργανωτικό σχήμα του, τα προσόντα και την 
υπηρεσιακή κατάσταση του προσωπικού του, όσο και δια¬ 
τάξεις που καθορίζουν τα σχετικά με την εν γένει λειτουρ¬ 
γία και οικονομική διαχείρισή του. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών καθώς και για την ανακή¬ 
ρυξη ευεργετών και δωρητών του ιδρύματος. 

ε) Έχει το δικαίωμα να διορίζει επιτροπές από τα μέλη 
του, προσδιορίζοντας τις αρμοδιότητές τους σε σχέση με 
συγκεκριμένα ζητήματα, έργα και τομείς. 

στ) Διορίζει για θητεία τεσσάρων ετών την καλλιτεχνική 
επιτροπή του Μουσείου, αποτελούμενη από πέντε μέλη, 
δύο από τα οποία πρέπει οπωσδήποτε να είναι ταυτό¬ 
χρονα και μέλη του Διοικητικού Συμβουλίου του ιδρύμα¬ 
τος. 

ζ) Διορίζει και παύει το Διευθυντή του Ιδρύματος, που 
θα είναι υπεύθυνος για τη λειτουργία, τη διαχείριση και τον 
έλεγχο των υπηρεσιών και των τμημάτων του. 

η) Διορίζει και ανακαλεί τους πληρεξουσίους δικηγό¬ 
ρους του ιδρύματος. 

θ) Καταρτίζει τον κανονισμό προσωπικού που περιλαμ¬ 
βάνει τις ρυθμίσεις σχετικά με το διορισμό, τις αποδοχές, 

την πειθαρχική ευθύνη και την απόλυση του προσωπικού 
του ιδρύματος. 

ι) "Συνιστώ κατά πόλεις και όπου αυτό κρίνεται χρήσιμο 
για τους σκοπούς του ιδρύματος, τοπικές επιτροπές που 
υπάγονται στο ίδρυμα. 

ια) Καταρτίζει για κάθε τοπική επιτροπή τον ειδικό κα¬ 
νονισμό της. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δε συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέρος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Με απόφαση του Διοικητικού Συμβουλίου μπορεί να 
μεταβιβάσει μέρος των αρμοδιοτήτων του στον Πρόεδρο 
της Εκτελεστικής Επιτροπής ή στο Διευθυντή του ιδρύμα¬ 
τος. 

3. Τον Πρόεδρο, όταν απουσιάζει ή κωλύεται, αναπλη¬ 
ρώνει ο πρώτος Αντιπρόεδρος και σε περίπτωση απουσίας 
ή κωλύματος τούτου ο δεύτερος αντιπρόεδρος. 

Άρθρο 7 

Αρμοδιότητες Γ ενικού Γ ραμματέα 

1. Ο Γ ενικός Γ ραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου και της Εκτελεστικής Επιτροπής, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

ε) Διευθύνει γενικά την υπηρεσία του Γ ραφείου Διοική- 
σεως του Ιδρύματος. 

2. Σε περίπτωση μη διορισμού ή κωλύματος του Διευθυ¬ 
ντή ο Γενικός Γ ραμματέας ασκεί όλα τα καθήκοντά του και 
έχει σε κάθε περίπτωση άμεση εποπτεία του Διευθυντή 
και όλων γενικά των διοικητικών υπηρεσιών του ιδρύμα¬ 
τος. 

3. Ο Γενικός Γ ραμματέα μπορεί, εφόσον κρίνεται αιτιο¬ 


λογημένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

4. Το Γενικό Γραμματέα, όταν απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

3. Μέρος των αρμοδιοτήτων του Ταμία είναι δυνατόν να 
ανατεθεί με απόφαση του Διοικητικού Συμβουλίου σε 
άλλα όργανα ή υπαλλήλους του ιδρύματος. 

Άρθρο 9 

Καλλιτεχνική Επιτροπή 

1. Η Καλλιτεχνική Επιτροπή, η οποία είναι πενταμελής 
και τα μέλη της διορίζονται από το Διοικητικό Συμβούλιο 
του ιδρύματος κατά το άρθρο 5 παρ. 2 στ' του παρόντος. 

α) Εκλέγει από τα μέλη της τον Πρόεδρο και τον Γραμ¬ 
ματέα της, ο οποίος τηρεί τα πρακτικά των συνεδριάσεών 
της σε ειδικό βιβλίο. 

β) Εισηγείται την αγορά καλλιτεχνικών έργων για τη συλ¬ 
λογή του Μουσείου, λαμβάνοντας υπόψη το κονδύλιο το 
οποίο προορίζεται κατ' έτος για το σκοπό αυτό από το 
Διοικητικό Συμβούλιο. 

γ) Εισηγείται την οργάνωση εκθέσεων στο Μουσείο ή σε 
άλλες πόλεις, υποδεικνύοντας τα έργα της συλλογής του 
Μουσείου που θα αποσταλούν για να εκτεθούν σε εκθέ¬ 
σεις σε άλλες πόλεις. 

δ) Εισηγείται τη διοργάνωση εκδηλώσεων από κοινού με 
άλλους ανάλογους οργανισμούς (εταιρίες ή ιδρύματα και 
εν γένει φορείς παρεμφερών σκοπών). 

ε) Εισηγείται κάθε άλλη δραστηριότητα στα πλαίσια του 
άρθρου 2 του παρόντος οργανισμού. 

2. Όταν πρόκειται για ιδιαίτερα σημαντικά ζητήματα, εί¬ 
ναι δυνατόν να ορίζονται κοινές συνεδριάσεις της Εκτελε¬ 
στικής και της Καλλιτεχνικής Επιτροπής με πρόσκληση 
του Προέδρου της Εκτελεστικής Επιτροπής. 

Άρθρο 10 

Διευθυντής 

1. Το Διοικητικό Συμβούλιο διορίζει το Διευθυντή του 
Ιδρύματος. 

Ο Διευθυντής παρέχει τις υπηρεσίες του με πλήρη απα¬ 
σχόληση και αφιερώνει όλο το χρόνο του αποκλειστικά για 
τις υποθέσεις του ιδρύματος, έχει δε την ευθύνη σύμ¬ 
φωνα με τον κανονισμό και τις λοιπές διατάξεις που ορίζει 
το Διοικητικό Συμβούλιο, για τη λειτουργία των υπηρεσιών 
και τμημάτων του και τον έλεγχο του προσωπικού του. 

Το προσωπικό του ιδρύματος (σε αυτό περιλαμβάνεται 
και ο Διευθυντής) υπάγεται άμεσα στο Γενικό Γραμμα- 
τέα. 

Ο Διευθυντής είναι το εκτελεστικό όργανο του Διοικητι¬ 
κού Συμβουλίου για όλα τα ζητήματα που αφορούν το 
ίδρυμα και έχει την αρμοδιότητα εισηγήσεων σχετικά με το 
διορισμό, τις προαγωγές, την πειθαρχική δίωξη και την 
απόλυση του προσωπικού. 

Ο Διευθυντής μπορεί να συμμετέχει στις συνεδριάσεις 
του Διοικητικού Συμβουλίου και της Εκτελεστικής και της 
Καλλιτεχνικής Επιτροπής, χωρίς δικαίωμα ψήφου. 

2. Οι αποδοχές του, καθώς και του λοιπού επιστημονι¬ 
κού και διοικητικού προσωπικού του ιδρύματος καθορίζο¬ 
νται από τις εκάστοτε ισχύουσες συλλογικές συμβάσεις, 
σχετική δε πίστωση θα αναγράφεται πάντοτε στον ετήσιο 
προϋπολογισμό. 

3. Οι ειδικότερες αρμοδιόττες και τα καθήκοντα του 
Διευθυντή και του προσωπικού των υπηρεσιών του Ιδρύ¬ 
ματος καθορίζονται από τον εσωτερικό κανονισμό λει¬ 
τουργίας του. 

Άρθρο 11 

Εκτελεστική Επιτροπή - Επίτιμα μέλη 

1. Για την αποτελεσματικότερη άσκηση του έργου του, 
το Διοικητικό Συμβούλιο μπορεί να εκχωρήσει με από¬ 
φαση που λαμβάνεται κατά πλειοψηφία των 2/3 των πα¬ 
ρόντων μελών του, συγκεκριμένες κατηγορίες αρμοδιοτή¬ 
των του σε τριμελή Εκτελεστική Επιτροπή, της οποίας 
ορίζει και τον Πρόεδρο. Η Εκτελεστική Επιτροπή θα ενερ¬ 
γεί κάθε αναγκαία πράξη με βάση την ανωτέρω απόφαση 
του Διοικητικού Συμβουλίου, την ευθύνη όμως για τις 
ενέργειές της φέρει το Διοικητικό Συμβούλιο του ιδρύμα¬ 
τος. 

2. Το Διοικητικό Συμβούλιο, με απόφαση που λαμβάνε- 
ται με πλειοψηφία των δύο τρίτων του συνόλου των μελών 
του, μπορεί να απονέμει τους τίτλους του Επίτιμου Προέ¬ 
δρου, καθώς και του επίτιμου μέλους του σε πρόσωπα, τα 
οποία λόγω της θέσης τους στην πολιτεία και την κοινω¬ 
νία, καθώς και με τη δράση και την προσφορά τους υπο¬ 
στηρίζουν και προάγουν ηθικά και υλικά την πραγμάτωση 
των σκοπών του ιδρύματος. 

Άρθρο 12 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 


του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 13 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, με απόφαση του Διοικητικού 
Συμβουλίου αυτού, για τη λήψη της οποίας απαιτείται 
πλειοψηφία των 2/3 του συνόλου των μελών του. 

Άρθρο 15 

. ... *ϊΤ*- - 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε άλλον φορέα 
(Ν.Π.Ι.Δ. ή Ν.Π.Δ.Δ.) παρεμφερούς σκοπού, μετά από συ¬ 
νεννόηση με τη Διοίκησή του και την εποπτεύουσα αρχή. 

Στον Υπουργό Πολιτισμού και τον Υφυπουργό Οικονο¬ 
μικών αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 9 Ιουνίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΔΗΜ. ΓΕίϊΡΓΑΚΟΠΟΥΛΟΣ ΑΘΑΝ. ΜΙΚΡΟΥΤΣΙΚΟΣ 

-φ- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. φ.13759/160 κ.ά. (2) 

Πολιτογράφηση αλλογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

1. Με την αριθμ. πρωτ. Φ. 13759/160/10.6.1994 από¬ 
φαση του Υφυπουργού Εσωτερικών έγινε δεκτή η από 
12.9.1991 αίτηση πολιτογράφησης της αλλογενούς αλλο¬ 
δαπής ΚΑΝΑΛΕ ΜΑΡΙΑ του ΒΙΤΣΕΝΤΖΟ για απόκτηση 
της Ελληνικής ιθαγένειας. 

2. Με την αριθμ. πρωτ. Φ. 22200/11027/94/ 

10.6.1994 απόφαση του Υφυπουργού Εσωτερικών έγινε 
δεκτή η από 14.1.1992 αίτηση πολιτογράφησης του αλλο¬ 
γενούς αλλοδαπού ΡΙΒΑΝΣ ΣΤΕΦΑΝΟΣ του ΡΟΒΕΡΤΟΥ 
για απόκτηση της Ελληνικής ιθαγένειας. 

3. Με την αριθμ πρωτ. Φ.33085/11031/94/ 10.6.1994 
απόφαση του Υφυπουργού Εσωτερικών έγινε δεκτή η από 

20.5.1993 αίτηση πολιτογράφησης του αλλογενούς αλλο¬ 
δαπού ΜΠΑΤ ΕΡΣΑΝΤ-ΓΕΡΑΣΙΜΟ του ΣΑΔΙΚ για την 
απόκτηση της Ελληνικής ιθαγένειας. 

4. Με την αριθμ. πρωτ. Φ.3652/8792/94/10.6.1994 
απόφαση του Υφυπουργού Εσωτερικών έγινε δεκτή η από 

14.1.1988 αίτηση πολιτογράφησης του αλλογενούς αλλο¬ 
δαπού ΑΝΖΑΟΥΙ ΓΙΟΥΣΕΦ του ΑΜΠΕΝΤ για την από¬ 
κτηση της Ελληνικής ιθαγένειας. 

5. Με την αριθμ. πρωτ. Φ.8733/7066/ 10.6.1994 από¬ 
φαση του Υφυπουργού Εσωτερικών έγινε δεκτή η από 

29.9.1989 αίτηση πολιτογράφησης του αλλογενούς αλλο¬ 
δαπού ΧΛΕΙΧΕΛ ΧΑΜΑΝΤ του ΛΑΦΙ για την απόκτηση της 
Ελληνικής ιθαγένειας. 

6. Με την αριθμ. πρωτ. Φ.29214/22914/93/ 

10.6.1994 απόφαση του Υφυπουργού Εσωτερικών έγινε 
δεκτή η από 13.9.1989 αίτηση πολιτογράφησης του αλλο¬ 
γενούς αλλοδαπού ΧΑΤΣΕΡΙΑΝ ΚΕΡΑΜ του ΣΑΡΚΙΣ για 
την απόκτηση της Ελληνικής ιθαγένειας. 

7. Με την αριθμ. πρωτ. Φ.37285/10831/10.6.1994 
απόφαση του Υφυπουργού Εσωτερικών έγινε δεκτή η από 

18.2.1994 αίτηση πολιτογράφησης του αλλογενούς αλλο¬ 
δαπού ΕΛ ΜΠΑΧΟ ΤΖΟΖΕΦ για την απόκτηση της Ελληνι¬ 
κής ιθαγένειας. 

Αθήνα, 10 Ιουνίου 1994 

Ο ΥΦΥΠΟΥΡΓΟΣ 

γ. δαςκΑλακης 
-♦- 

Αριθ. Φ21/ΟΙΚ.3271 (3) 

Ανάθεση έργου με μίσθωση σε ειδικό συνεργάτη στο ΙΚΑ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1735/87, άρθρο 15. 

2. Την 138/13.5.94 Πράξη της Γραμματείας Υπουργι¬ 
κού Συμβουλίου. 

3. Το γεγονός ότι από τις διατάξεις της απόφασης αυτής 
προκαλείται συνολική δαπάνη ύψους 2.184.000 για την 
οποία έχει εγγράφει πίστωση στον Προϋπολογισμό του 
ΙΚΑ με τα στοιχεία ΚΑ 0419. 

4. Την 33361 /91 (ΦΕΚ 703Β) απόφαση αρμοδιοτήτων, 
αποφασίζουμε: 

Καθορίζουμε τον αριθμό των προσώπων που μπορεί το 
ΙΚΑ να αναθέσει έργο με μίσθωση σε ένα (1) ειδικό συνερ¬ 
γάτη, ιατρό χειρούργο, διάρκειας ενός (1) έτους, για την 
αντιμετώπιση ειδικών θεμάτων υγείας. 

Ειδικότερα το έργο του εν λόγω ειδικού συνεργάτη συ- 
νίσταται: στην επεξεργασία ειδικών θεμάτων Υγείας που 
σχετίζονται με την ομαλή λειτουργία του Ιδρύματος, ανά¬ 
λυση στοιχείων ειδικών θεμάτων των Δ/νσεων Υγ/κού 
Προσ/κοϋ, Υγ/κών Υπηρεσιών και Οικ/κών Υπηρεσιών, 
για να αντιμετωπιστούν θετικά, υγειονομικά και ιατρικά 
θέματα του Ιδρύματος. 


Ο ανάδοχος, θα πρέπει να είναι πτυχιούχος Ιατρικής 
Σχολής, να έχει ειδικότητα χειρούργου, διδακτορική δια¬ 
τριβή και δραστηριότητα στο χώρο της Υγείας. 

Το έργο που θα εκτελέσει δεν ανάγεται στον κύκλο των 
καθηκόντων των υπαλλήλων του ΙΚΑ, δεν θα συνδέεται με 
το ωράριο εργασίας της υπηρεσίας, η εκτέλεσή του δε, θα 
παρακολουθείται από τη Διοίκηση και τις αρμόδιες Δ/ 
νοείς του Ιδρύματος. 

Επίσης, ο ανάδοχος θα εισπράττει την αμοιβή του με 
βάση δελτίο παροχής υπηρεσιών θεωρημένο από την οι¬ 
κεία οικονομική εφορία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 1994 

Οι Γ ενικοί Γ ραμματείς των Υπουργείων 
Προεδρίας της Κυβ/σης Κοινωνικών Ασφαλίσεων 

Β. ΤΣΙΛΙΚΑΣ Κ. ΠΑΠΑΛΕΞΗΣ 

-♦- 

Αριθ. ΙΒ/5288 (4) 

Αναπροσαρμογή παραβόλου για αναγνώριση τίτλων σπου¬ 
δών της αλλοδαπής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 31 τουΝ. 1473/1984(ΦΕΚ 
127/Α ) «Περί αναπροσαρμογής, αναπροσδιορισμού ή κα¬ 
τάργησης παραβόλων, τελών κ.λπ.». 

2. Τις διατάξεις του Ν. 741/1977 (ΦΕΚ.../Α ) «Περίσυ- 
στάσεως του ΔΙ.Κ.Α.Τ.Σ.Α. κ.λπ.». 

3. Τις αριθμ. ΙΒ/6100/18.6.93 (ΦΕΚ 507/Β793) και 
2070914/6807/0022/2.12.91 (ΦΕΚ 1025/Β791) κοινές 
Υπουργικές αποφάσεις ΥΠΕΠΘ-ΥΠΟΙΚ «Περί αναπρο¬ 
σαρμογής παραβόλων για αναγνώριση τίτλων σπουδών 
της αλλοδαπής». 

4. Το αριθμ. 4041/6.5.94 έγγραφο και το αριθμ. 304/ 
8.4.94 πρακτικό του Δ.Σ. του ΔΙ.Κ.Α.Τ.Σ.Α. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, ούτε σε βάρος του προϋπολογισμού του ΔΙ.- 
Κ.Α.Τ.Σ.Α., αποφασίζουμε: 

α) Εγκρίνουμε την αναπροσαρμογή παραβόλου για ανα¬ 
γνώριση τίτλων σπουδών της αλλοδαπής από το Διαπανε- 
πιστημιακό Κέντρο Αναγνώρισης Τίτλων Σπουδών της Αλ¬ 
λοδαπής (ΔΙ.Κ.Α.Τ.Σ.Α.), που καθορίστηκε με την αριθμ. 
ΙΒ/6100/18.6.93 (ΦΕΚ 507/Β793) κοινή Υπουργική από¬ 
φαση ΥΠΕΠΘ-ΥΠΟΙΚ, από 7.000 δρχ. σε 25.000 δραχ¬ 
μές. 

β) Εγκρίνουμε την καταβολή παραβόλου, για κάθε αί¬ 
τηση επανεξέτασης, ισόποσου προς το παράβολο της 
αναγνώρισης τίτλων σπουδών της αλλοδαπής από το ΔΙ.- 
Κ.Α.Τ.Σ.Α. 

Τα προαναφερόμενα παράβολα θα κατατίθενται στην 
Τράπεζα της Ελλάδας στον ειδικό λογαριασμό του ΔΙ.- 
Κ.Α.Τ.Σ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΑ. ΠΑΠΑΔΟΠΟΥΛΟΣ ΔΗΜ. ΦΑΤΟΥΡΟΣ 

- ♦ - 

Αριθ. Φ.816.41/Ζ1/3123 ( 5 ) 

Εγκριση ιδρϋσεως τμημάτων μητρικής γλώσσας στην 
Τεργέστη της Ιταλίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 1 του Ν.Δ. 695/70 όπως τροποποιήθηκε 
από το άρθρο 1 του Ν.Δ. 154/73. 

2. Το με Α.Π. 4022 Μ/3.9.93 έγγραφο του Ελλην. Γενι¬ 
κού Προεξενίου στην Τεργέστη. 

3. Το με Α.Π. 1290/Η3/2.11.93 έγγραφο του Συμβ. Δ. 
Εκπ/σης στην Πρεσβεία της Ελλάδας στο Παρίσι. 

4. Την αριθ. Η 4885/1990 απόφαση του Υπουργού 
Εθνικής Παιδείας και θρησκευμάτων, για τη μεταβίβαση 
αρμοδιοτήτων στο Γεν. Γραμματέα, αποφασίζουμε: 

Εγκρίνουμε την ίδρυση τμημάτων μητρικής γλώσσας 
(Τ.Μ.Γ.) στην Τεργέστη Ιταλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1994 
Με εντολή Υπουργού 
Ο Γ ενικός Γ ραμματέας 
Αθ. ΤΣΟΥΡΟΠΛΗΣ 

- ♦ - 

Αριθ. ΥΠΠΟ/ΔΙΟΙΚ/Β/27405 (6) 

Ορισμός μελών του Δ.Σ. του ΕΚΚ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το αρ. 23 του Ν. 1597/86 «Προστασία και ανάπτυξη 
της Κινηματογραφικής Τέχνης κ.λπ.». 

2. Το αρ. 30 του Ν. 2190/94 «Σύσταση ανεξάρτητης αρ¬ 
χής για την επιλογή προσωπικού και ρύθμιση θεμάτων 
διοίκησης» (ΦΕΚ 28/τ.Α/3.3.94). 

3. Την αρ. 49610/28.11.90 κ.υ.α «Εξαίρεση από 
τον περιορισμό των τριών υπογραφών» (ΦΕΚ 
743/Β/29.11.90). 

4. Την αρ. 21516/11.5.94 κανονιστική απόφαση του 
Υπουργού Πολιτισμού (ΦΕΚ 37/Β/20.5.94) και το γεγο-' 
νός ότι από τη δημοσίευση της απόφασης αυτής επέρχε¬ 
ται λήξη της θητείας του Δ.Σ. του Ε.Κ.Κ. που είχε διορι- 
σθεί με την αρ. 65841/23.12.92 υπουργική απόφαση. 

5. Το αρ. 20117/22.4.94 έγγραφο του Τμήματος Κιν/ 
φου, αποφασίζουμε: 

Β) Ορίζουμε ως μέλη του Διοικητικού Συμβουλίου του 
Ελληνικού Κέντρου Κινηματογράφου με θητεία μέχρι 
30.6.95, τους κατωτέρω: 

α) Κωνσταντίνο Βρεττάκο, σκηνοθέτη, ως Πρόεδρο, 
β) Εμμανουήλ Ευστρατιάδη, σκηνοθέτη, ως Αντιπρόε¬ 
δρο, 

γ) Νίκο Σωτηριάδη, προγραμματιστή τηλεόρασης, 


δ) Πωλ Σκλάβο, σκηνοθέτη, με αναπληρωτή τον Τάσο 
Ψαρρά, σκηνοθέτη, 

ε) Αντώνη Τέμπο, σκηνοθέτη, με αναπληρωτή το Ντίνο 
Δημόπουλο, σκηνοθέτη, 

στ) Τάσο Γουδέλη, κριτικό κινηματογράφου, με αναπλη¬ 
ρωτή τον Ανδρέα Τύρο, κριτικό κινηματογράφου, 
ζ) Αιμίλιο Κονιτσιώτη, διευθυντή παραγωγής, με ανα¬ 
πληρωτή τον Παύλο Ξενάκη, διευθυντή παραγωγής, 
η) Ρήγα Αξελό, ηθοποιό, με αναπληρωτή τον Πάνο Πα- 
πακυριακόπουλο, σκηνοθέτη, 
θ) Αντώνη Σιμιτζή, σεναριογράφο, με αναπληρωτή το 
Θανάση Βαλτινό, συγγραφέα, 
ως μέλη. 

Β) Τα υπό στοιχεία δ-θ μέλη αποτελούν τα προβλεπό- 
μενα από το Νόμο αιρετά μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 
-♦- 

Αριθ. ΥΠΠΟ/ΑΡΧ/Α1/Φ10/26555/1513 (7) 

Εξαίρεση έκτασης από τη θεσμοθετημένη (ΦΕΚ 259/91 / 
τ.Δ') Ζώνη Α' Προστασίας του αρχαιολογικού χώρου 
Δελφών για την ανέγερση υπαίθριου θεάτρου του Ευ¬ 
ρωπαϊκού Πολιτιστικού Κέντρου Δελφών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85/ΦΕΚ 137/τ.ΑΥ26.7.85 «Περί Κυβερ¬ 
νήσεως και Κυβερνητικών Οργάνων». 

2. Τις διατάξεις του Ν.Κ.Ν. 5351/32 «Περί Αρχ/των». 

3. Το Ν. 1892/90 ΦΕΚ 101/τ.Α /31.7.90/κεφ. ΙΔ' άρ¬ 
θρο 91, «Περί ρυθμίσεων αρμοδιότητας του Υπουργείου 
Πολιτισμού». 

4. Την ΥΠΠΟ/ΑΡΧ/Α1/Φ10/13624/725/27.3 91/ΦΕΚ 
259/Τ.Δ791. 

5. Την ομόφωνη γνωμοδότηση του Κεντρικού Αρχ/κού 
Συμβουλίου, όπως διατυπώθηκε στην αρ. 10/22.3.94 συ¬ 
νεδρία του, αποφασίζουμε: 

Εξαιρούμε από τη θεσμοθετημένη (ΦΕΚ 259 τ.Δ'/91) 
ζώνη Α' Προστασίας Αρχαιολογικού Χώρου Δελφών, 
έκταση, που ορίζεται στο συνημμένο τοπογραφικό διά¬ 
γραμμα (σε κλίμακα 1:5000) με τα στοιχεία ΑΒΓΔ-Α και εί¬ 
ναι μέρος της ιδιοκτησίας του Ευρωπαϊκού Πολιτιστικού 
Κέντρου Δελφών, προκειμένου να χρησιμοποιηθεί απο¬ 
κλειστικά και μόνον για την ανέγερση Υπαίθριου θεάτρου. 

Οι προϋποθέσεις και οι όροι κατασκευής του θεάτρου 
θα διατυπωθούν σε χωριστή Υπουργική απόφαση, που θ’ 
ακολουθήσει μετά τη δημοσίευση του παρόντος. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1994 

Ο ΥΠΟΥΡΓΟΣ 

θ. ΜΙΚΡΟΥΤΣΙΚΟΣ 

